Leon Balogun

Leon Aderemi Balogun (sündinud 28. juunil 1988 Berliinis) on Nigeeria-Saksamaa jalgpallur. Ta mängib kaitsjana Šotimaa kõrgliigaklubis Rangers ja Nigeeria jalgpallikoondises.

Ta alustas karjääri Saksamaal. Bundesligas tegi ta debüüdi 19. aprillil 2009 Hannover 96 meeskonnas. Saksamaal on ta kuulunud veel Bremeni Werderi, Düsseldorfi Fortuna, SV Darmstadt 98 ja 1. FSV Mainz 05 meeskonda.

2018. aasta mais sõlmis ta kahe aasta pikkuse lepingu Inglismaa kõrgliigaklubiga Brighton & Hove Albion."Leon Balogun: Brighton sign Nigeria international on free transfer". BBC Sport. 22.5.2018. Vaadatud 5.1.2018 Esimese värava Inglismaa kõrgliigas lõi ta 4. detsembril 2018 mängus Crystal Palace'i vastu.Brighton 3–1 Crystal Palace. bbc.com. 4.12.2018. Vaadatud 5.12.2018 2020. aasta jaanuaris suundus ta laenule Inglismaa esiliigaklubisse Wigan Athletic. 2020. aasta juunis sõlmis ta klubiga lühiajalise püsiva lepingu.

2020. aasta juulis sõlmis ta üheaastase lepingu Rangersiga."Rangers sign Leon Balogun". Rangers F.C. 24.7.2020. Vaadatud 31.7.2020 Hooajal 2020/21 tuli ta Rangersiga Šotimaa meistriks ning mängis seal veel ka järgmisel hooajal. Hooajal 2022/23 mängis Inglismaa esiliigaklubis Queens Park Rangers, misjärel naasis ta Rangersi.

Debüüdi Nigeeria jalgpallikoondises tegi Balogun 5. märtsil 2014 sõprusmängus Mehhiko vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.

Tema isa on nigeerlane ja ema sakslane.

 Saavutused 
Rangers
Scottish Premiership: 2020–21
Scottish Cup: 2021–22
UEFA Euroopa Liiga: Teine koht 2021–22

 Viited 

Kategooria:Nigeeria jalgpallurid
Kategooria:Hannover 96 jalgpallurid
Kategooria:Bremeni Werderi mängijad
Kategooria:Düsseldorfi Fortuna mängijad
Kategooria:SV Darmstadt 98 mängijad
Kategooria:Brighton & Hove Albion FC jalgpallurid
Kategooria:Wigan Athletic FC mängijad
Kategooria:Rangers FC jalgpallurid
Kategooria:Queens Park Rangers FC mängijad
Kategooria:Bundesliga mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1988